আসিয়ান
ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: Bangkok Declaration দক্ষিণ-পূর্ব এশীয় জাতি সংস্থা (Association of Southeast Asian Nations) বা (ইংরেজি হতে) সংক্ষেপে আসিয়ান (/ˈɑːsi.ɑːn/ AH-see-ahn, /ˈɑːzi.ɑːn/ AH-zee-ahn) দক্ষিণ-পূর্ব এশিয়ার দশটি রাষ্ট্র নিয়ে গঠিত একটি রাজনৈতিক ও অর্থনৈতিক সংস্থা, যা ১৯৬৭ সালের ৮ আগস্ট ইন্দোনেশিয়া, মালয়েশিয়া, ফিলিপাইন, সিঙ্গাপুর ও থাইল্যান্ড দ্বারা প্রতিষ্ঠিত হয়। পরে ব্রুনেই, কম্বোডিয়া, লাওস, মিয়ানমার এবং ভিয়েতনাম এর সদস্যপদ লাভ করে। এর লক্ষ্য অর্থনৈতিক প্রবৃদ্ধি, সামাজিক অগ্রগতি, সাংস্কৃতিক বিবর্তন তার সদস্যদের মধ্যে ত্বরান্বিত করা, আঞ্চলিক শান্তি ও স্থিতিশীলতা সুরক্ষা, এবং সদস্য দেশগুলোর মধ্যে শান্তিপূর্ণভাবে পার্থক্য নিয়ে আলোচনা করা। আসিয়ান দেশগুলোর মিলিত ভূখণ্ড ৪৪.৬ লক্ষ বর্গ কিলোমিটার, যা পৃথিবীর মোট আয়তনের ৩% এবং এর মিলিত জনসংখ্যা প্রায় ৬০ কোটি, যা বিশ্বের জনসংখ্যার ৪.৪%। আসিয়ানের সমুদ্র সীমা তার ভূখণ্ডের তুলনায় প্রায় তিন গুণ বড়। ২০১২ সালে, এর মিলিত নামিক জিডিপি মার্কিন$ ২.৩ ট্রিলিয়নের অধিক ছিল। যদি আসিয়ান একটি একক সত্তা হত, তাহলে এটি বিশ্বের ষষ্ঠ বৃহত্তম অর্থনীতি হিসাবে স্থান হবে, মার্কিন যুক্তরাষ্ট্র, চীন, ভারত, জাপান ও জার্মানি পিছনে থেকে।বর্তমান মহাসচিব লিম জক হই।ব্রুনেই এর নাগরিক।১ জানুয়ারী ২০১৮ যোগদান করেন।